Diari Oficial de la Generalitat Valenciana


Sumari del DOGV 10642, del 11-12-2024 (2024/12634)

RESOLUCIÓ de 3 de desembre de 2024, d'assignacions econòmiques extraordinàries a centres docents públics per a sufragar els gastos derivats de l'organització i la gestió d'actes de promoció, difusió, foment i augment de matrícula en la Formació Professional de la Comunitat Valenciana, per a aconseguir els objectius de redimensionament de l'oferta de Formació Professional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10641

Data del DOGV
:   11-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12635

CVE
:   EYWW-S-3491-22098

Data del document
:   03-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

La Resolució de 23 de gener de 2024, de la Secretaria General de Formació Professional, concedix un import de 23.750.032,00 euros a la Comunitat Valenciana per a finançament del redimensionament de l'oferta de Formació Professional, actuació que forma part del Pla de modernització de la Formació Professional, a càrrec de l'aplicació pressupostària 26.39.70.32WB.77813, dels pressupostos generals de l'Estat per a 2023, en el marc del component 20 «Pla estratègic d'impuls de la Formació Professional» del Pla de recuperació, transformació i resiliència (PRTR), en virtut de l'acord del consell de ministres de 7 de novembre de 2023 i dels criteris de distribució aprovats per la Conferència Sectorial d'Educació realitzada el dia 13 de desembre de 2023.

El redimensionament de l'oferta de Formació Professional es troba dins del component 20 (Pla estratègic d'impuls de la Formació Professional), Inversió 03 (Innovació i internacionalització de la Formació Professional), la fita CID assignada de la qual fixava la creació de 135.000 places en el Q4 de 2024 que, després de l'aprovació de l'addenda al Pla de recuperació, transformació i resiliència de 2 d'octubre de 2023, s'ha ampliat a la creació de 247.452 places en el Q4 de 2025. En el present exercici econòmic es crearan 76.479 places en tot el territori espanyol.

Les fites i objectius a complir per les comunitats autònomes per a esta mesura són coherents amb els marcats en el marc del PRTR. Totes les actuacions vinculades al MRR han de tindre en compte aspectes addicionals de caràcter transversal com són la dimensió de gènere, els criteris d'equilibri i cohesió territorial o el manteniment i creació d'ocupació, així com la participació i arrossegament de les pimes mitjançant el suport a mesures que contribuïsquen, entre altres, a la creació d'un mercat interior que funcione correctament.

En este sentit, la Direcció General de Formació Professional, vol promoure la realització de diversos actes de difusió, foment i promoció de l’FP en diferents llocs del territori de la Comunitat Valenciana, com a acció clau per a aconseguir els objectius de redimensionament de l'oferta de Formació Professional.

L’objecte d'estos actes estarà encaminat a afavorir la cohesió territorial, crear sinergies entre el sistema educatiu local i el teixit productiu/empresarial de la zona, i sobretot a donar a conéixer l'oferta formativa en FP amb la finalitat d'augmentar el nivell de qualificació dels ciutadans, a través d'exposicions locals, punts informatius i actes de difusió dirigits a estudiants de 3r i 4a de l'ESO, Batxillerat i FPB, així com a la resta de la ciutadania en general.

Per tot el que s'ha exposat, la Conselleria d'Educació, Cultura, Universitat i Ocupació, a través de la Direcció General de Formació Professional, considera convenient i necessària l'assignació de dotacions econòmiques als centres educatius públics amb situació estratègica en el territori i amb alta matrícula en alumnat objectiu de l'acció de promoció, per a realitzar els citats actes de difusió, foment i promoció de l’FP en diferents llocs del territori de la Comunitat Valenciana, com a acció clau per a aconseguir els objectius de redimensionament de l'oferta de Formació Professional.

En virtut de l'exposat, i en exercici de les atribucions conferides en el Decret 166/2024, de 12 de novembre, del Consell, d'aprovació del Reglament orgànic i funcional de la Conselleria d'Educació, Cultura, Universitats i Ocupació,

RESOLC

*Primer. Objecte*

La present resolució té com a objecte concedir assignacions econòmiques extraordinàries als centres educatius de la Comunitat Valenciana esmentats en l'annex I, per a exercir la coordinació i gestió tècnica dels actes de promoció, difusió i foment de l’FP en el seu àmbit territorial.

*Segon. Finalitat i àmbit d'aplicació*

La finalitat és l'organització, gestió i realització d'actes promocionals de la Formació Professional, repartits pel territori de la Comunitat Valenciana, i tenint com a seu principal instituts d'Educació Secundària que, a més d'Educació Secundària Obligatòria, tinguen també implantats cicles de Formació Professional, per a poder mostrar la continuïtat i sinergies existents entre tots dos ensenyaments.

El propòsit és repartir estes accions de manera estratègica en el territori, seguint criteris d'equilibri i cohesió territorial, així com fomentar accions que s'estiguen realitzant ja de manera autònoma. La finalitat és arribar al màxim nombre de població objectiu, és a dir, aquella susceptible d'augmentar el nivell de qualificació i des d'ací treballar cap a un perfecte ajust entre esforç i oferta formativa, tenint en compte les necessitats i capacitat d'absorció dels sectors productius a escala local, comarcal, regional.

*Tercer. Finançament*

El finançament de les quantitats assignades als centres públics, amb caràcter de gasto extraordinari de funcionament, s'abonarà a càrrec de l'aplicació pressupostària M70277343YE33654.133D22.85049.KOKN MR22000026 del pressupost de la Generalitat de l'any 2024, del qual es destina a esta acció 52.000,00 €.

*Quart. Quanties*

S'assignen les quanties econòmiques determinades en l'annex I de la present resolució. El lliurament de l'assignació econòmica es realitzarà per transferència bancària al centre docent per mitjà d'orde de pagament en ferm, a proposta de la Conselleria d'Educació, Cultura, Universitats i Ocupació, a càrrec del pressupost anual de l'exercici 2024.

Els centres educatius seleccionats han sigut designats per tindre el major nombre d'alumnat matriculat en el curs 2023/2024 en 3r i 4t de l'ESO, i repartit en les tres províncies de la nostra Comunitat.

*Quint. Termini d'execució i gastos justificables*

1. El termini d'execució de les accions serà des de la data d'efectes d'esta resolució, fins al 31 de desembre de 2024.

2. La dotació assignada es destinarà a sufragar els gastos de coordinació i gestió tècnica dels actes promocionals.

*Sext. Justificació dels gastos realitzats*

1. Donat el caràcter de sobredotació per gasto extraordinari de funcionament, el centre docent especificarà en els documents de control de l'activitat econòmica els ingressos i gastos que es produïsquen per raó d'esta resolució.

Els centres adjuntaran la justificació de l'import de l'assignació econòmica concedida al balanç anual que han d'efectuar, d’acord amb l'Orde de 18 de maig de 1995, de la Conselleria d'Educació i Ciència (DOGV 2526, 09.06.1995).

2. El centre conservarà les factures i documents de valor probatori equivalent amb validesa en el tràfic jurídic mercantil o amb eficàcia administrativa dels gastos efectuats per a posteriors comprovacions de la inversió durant 5 anys.

3. Tant la dotació percebuda pel centre com els gastos a càrrec seu s'inscriuran tan prompte com siga possible en el subcompte corresponent de la gestió econòmica en ITACA, que es cree a este efecte.

4. El centre haurà d'invertir la quantitat econòmica que se li assigne exclusivament al fi previst. En cas que el centre dispose d'un romanent després d'abonar la totalitat de les factures (gastos) corresponents al programa per al qual es percep la dotació econòmica, es procedirà al seu reintegrament a la Generalitat.

5. El centre remetrà la documentació justificativa dels gastos realitzats mitjançant el procediment que s'establisca per instrucció de la Direcció General de Formació Professional.

6. La justificació dels gastos estarà formada per la següent documentació:

a) Relació de factures i documents de valor probatori equivalent amb validesa en el tràfic jurídic mercantil o amb eficàcia administrativa:

– Respecte als gastos efectuats: aprovació del gasto, factura o document de valor probatori equivalent i document de conformitat en la recepció.

– Respecte als pagaments efectuats: resguard de la transferència bancària de pagament i resguard de realització efectiva de pagament.

– Respecte de la comptabilitat de les actuacions: document comptable d'ITACA que reflectisca l'apunt de l'operació realitzada.

b) Diligència explicativa de factures electròniques.

c) Certificat de presa de coneixement del cofinançament de l'actuació.

d) Certificat de tinença i custòdia de la documentació.

g) Si és el cas, altres documents que s'arrepleguen en les instruccions de justificació.

*Sèptim. Delegació de competències*

Es delega en la persona titular de la Direcció General de Formació Professional per a adoptar les mesures i instruccions oportunes per al compliment i l'aplicació d'esta resolució i també per a resoldre i notificar totes les incidències que es plantegen és la seua interpretació i execució.

*Huité. Recurs*

Contra esta resolució, que posa fi a la via administrativa, podrà interposar-se un recurs potestatiu de reposició en el termini d'un mes comptat des de l'endemà de la seua publicació en el *Diari Oficial de la Generalitat Valenciana*, davant el mateix òrgan que dicta l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o directament, un recurs contenciós administratiu en el termini de dos mesos comptats des de l'endemà de la seua publicació, davant el Tribunal Superior de Justícia de la Comunitat Valenciana, de conformitat amb el que s'establix en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.

*Nové. Efectes*

Esta resolució produirà efectes a partir de l’endemà de ser publicada en el *Diari Oficial de la Generalitat Valenciana*.

ANNEX I

*Assignacions econòmiques*

|  |  |  |
| --- | --- | --- |
| *CODI DE CENTRE* | *NOM DEL CENTRE* | *ASSIGNACIÓ ECONÒMICA* |
| 34345197 | IES IFACH | 10.000,00€ |
| 53156349 | IES TIRANT LO BLANC | 10.000,00€ |
| 88567878 | IES POLITÈCNIC | 10.000,00€ |
| 74045462 | IES RAMÓN CID | 10.000,00€ |
| 02257634 | IES BELLAGUARDA | 1.000,00€ |
| 65419586 | IES PERE MARIA ORTS I BOSCH | 1.000,00€ |
| 60701618 | IES MARCOS ZARAGOZA | 1.000,00€ |
| 19842505 | IES L'ARABÍ | 1.000,00€ |
| 93981983 | IES L'ALMADRAVA | 1.000,00€ |
| 80219242 | IES RODOLFO LLOPIS | 1.000,00€ |
| 98814836 | IES LA MALLADETA | 1.000,00€ |
| 95318150 | IES BEATRIU FAJARDO DE MENDOZA | 1.000,00€ |
| 82876113 | IES MEDITERRÀNIA | 1.000,00€ |
| 75938140 | IES LA NUCIA | 1.000,00€ |
| 06548135 | IES BERNAT DE SARRIÀ | 1.000,00€ |
| 98212865 | CEE PÚB. SECANET | 1.000,00€ |

  

València, 3 de desembre de 2024

José Antonio Rovira Jover

Conseller d’Educació, Cultura, Universitats i Ocupació